Kopūstai (Klaipėda)

Kopūstai – kaimas šiaurės vakarinėje Klaipėdos rajono savivaldybės dalyje, 2 km į šiaurę nuo Klaipėdos miesto šiaurinės ribos. Pro kaimą teka upelis Dūmeišis, praeina Klaipėdos–Šiaulių geležinkelis. Apylinkėse rastas kuršių kapinynas.

 Etimologija 

Kaimas minimas nuo 1540 m. kaip Klauspūžiai (). XVII a. pradedama minėti Kopūsto pavardė: Christup Kapust, o Michel Kapust minimas būtent Klauspūdžių ūkyje. Nuo šios pavardės kildinamas dabartinis kaimo vardas. Klauspūdžių pavadinimo kilmė asmenvardinė: iš krikšto vardo Claus ir ne visai aiškios kilmės asmenvardžio su šaknimi Pūž- ar Pūdž-.

 Istorija 

XIX a. pabaigoje per kaimą nutiestas Klaipėdos–Bajorų geležinkelis, čia įrengta Kopūstų geležinkelio stotelė. XX a. tarpukariu buvo mokyklos sodyba prie Klaipėdos–Kretingos plento, vėjo malūnas. Į vakarus nuo geležinkelio buvo glaudi 6 didelių sodybų kupeta, aplink – per 10 įvairaus dydžio viensėdžių. 1984 m. buvo likusi tik Kopūstų branduolio dalis.

 Gyventojai 

 Šaltiniai 

Kategorija:Klaipėdos rajono savivaldybės gyvenvietės